Jucătoarea de tenis Garbine Muguruza, vacanță în România. A vizitat Castelul Bran și a luat la pas Transilvania.
Jucătoarea de tenis Garbine Muguruza, numărul 12 WTA, a luat la pas Transilvania şi a ajuns la Castelul Bran. De acolo, a postat un filmuleţ şi câteva fotografii de pe traseu, pe contul său de Instagram. Fanii români au felicitat-o în comentarii şi au întrebat-o dacă a gustat sarmalele şi papanaşii.
Eliminată de la Wimbledon, sportiva spaniolă cu origini venezuelene, Garbine Muguruza, s-a refugiat pentru câteva zile în România. Ea a mers la Peştera Dâmbovicioara şi la Parcul Naţional Piatra Craiului.Jucătoarea de tenis Garbine Muguruza, în vârstă de 27 de ani, numărul 12 WTA, îşi petrece vacanţa în România, după ce a fost eliminată în turul 3 de la Wimbledon.Sportiva s-a filmat în timpul drumeţiei pentru a le arăta urmăritorilor săi cum se distrează pe muzica artiştilor români."Garbi" este una dintre cele mai urmărite sportive pe reţelele de socializare.Muguruza, câştigătoare la Roland Garros 2016 şi la Wimbledon 2017, a postat pe contul său de Instagram şi imagini din vizita sa în Transilvania. Sportiva a fost impresionată nu doar de peisajele din România, ci şi de atracţiile turistice pe care le-a văzut: Peştera Dâmbovicioara, Parcul Naţional Piatra Craiului și Castelul Bran.În timpul vacanței, "Garbi" şi-a făcut chiar şi un prieten patruped, alături de care a pozat.Sportiva născută la Caracas, în Venezuela, apare pe story-ul de la Instagram în timp ce fredonează melodia lui Puya, "Undeva-n Balkani".